Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: 1 1988. évi I. törvény a közúti közlekedésrõl, 34. § (3) bekezdés.
Paragraph Index: 319

(3) Az R. mellékletének 24.9. pontja helyébe a következõ rendelkezés lép: „24.9. A kerékpárutak elsõbbségét általában a vele azonos irányban haladó út elsõbbségével megegyezõen kell szabályozni. Ha a kerékpárúttal párhuzamosan haladó út elsõbbségét útkeresztezõdésben jelzõtáblával biztosítják, ezt a jelzõtáblát az alárendelt úton a kerékpárút elõtt kell elhelyezni a kiegészítõ tábla (KRESZ 10/a. ábra) helyszínrajznak megfelelõ kialakításával. Ahol azonban a kerékpárút úttest felé esõ széle és az út úttestjének kerékpárút felé esõ széle közötti távolság meghaladja a 6 métert, vagy más ok szükségessé teszi, a kerékpárút és az úttest között az „Elsõbbségadás kötelezõ” jelzõtáblát — közvetlenül az úttest elõtt — meg kell ismételni.”

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes